**Európske ťahače ETRC doplnia aj GT-čka!**

**Orechová Potôň, 6. máj 2024 - Nečakane nabitý program zažije SLOVAKIA RING počas víkendu Majstrovstiev Európy pretekov ťahačov (FIA ETRC) 7. až 9. júna. Spolu s plánovanými pretekmi TCR Eastern Europe (TCR EE) napokon uvidíme aj celú plejádu vozidiel a formúl stredoeurópskeho seriálu ESET CUP.**

Takýto nabitý program konkuruje aj augustovej Veľkej cene SR. Napokon, pôjde o tie isté autá. Seriál ESET CUP zrušil plánované júnové podujatie na Hungaroringu: maďarský okruh totiž mešká s dokončením rozsiahlej prestavby. Okrem ESET CUP v rámci Veľkej ceny SR tak pribudlo júnové podujatie spolu s FIA ETRC.

Na čo sa môžu diváci tešiť? Pretekárske ťahače ETRC domácemu publiku netreba zvlášť predstavovať. Podujatie patrí k najnavštevovanejším u nás. TCR Eastern Europe zároveň prinesie stredoeurópsku špičku populárnych cestovných vozidiel TCR aj s naším Maťom Homolom, ktorý vedie priebežné poradie.

ESET CUP diváci poznajú z Veľkej ceny SR: množstvo kategórií a rozmanitých pretekárskych áut, stredoeurópska pretekárska špička k tomu. Okrem šprintov sú v harmonograme aj hodinové vytrvalostné preteky.

Chýbať nebudú obľúbené GT3 ako Porsche, Lamborghini, či Mercedes. Na nedávnom podujatí v Maďarsku pretekali v ESET CUPE aj naši najznámejší borci - Štofi Rosina, Maťo Homola, Rišo Gonda a Miro Konôpka. Okrem kapotovaných áut sú tu aj monoposty Formuly 4 s čoraz bohatším štartovým poľom.

Sprievodné preteky doplní napokon aj Clio Cup, čím sa celkový počet pretekárskych sérii počas víkendu natiahne na šesť, vrátane vytrvalostných pretekov.

Nabitý a vzrušujúci program **OMV MaxxMotion GoodYear FIA ETRC Truck Race of Slovakia** (7.-9.6.) doplní samozrejme množstvo zábavy pre celé rodiny. Ďalšie informácie nájdete na www.slovakiaring.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. V areáli nájdete tiež off-roadový polygón, Vojenské múzeum a posledným prírastkom je špičkové* ***Slovenské motokárové centrum.***

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |